cyanic-selkie/wikianc huggingface dataset:
শাক্তধর্মের ইতিহাস
আদি উৎস
এখনও পর্যন্ত প্রত্নতাত্ত্বিক উৎখননের মাধ্যমে প্রাচীনতম যে দেবীমূর্তিটি ভারতে (এলাহাবাদের কাছে) পাওয়া গিয়েছে, সেটি উচ্চ প্যালিওলিথিক সভ্যতার। কার্বন-ডেট অনুযায়ী তা ২০,০০০-২৩,০০০ খ্রিষ্টপূর্বাব্দের। উত্তরপ্রদেশের মির্জাপুরের কাছে ওই একই সময়ের কয়েকটি রঙিন পাথর পাওয়া গিয়েছে। এই পাথরগুলির উপর প্রাকৃতিক ত্রিভুজ অঙ্কিত। উল্লেখনীয় বিষয় হল, ওই অঞ্চলের আদিবাসীরা আজও যে পাথরগুলিকে দেবীজ্ঞানে পূজা করে, সেগুলিতেও একই রকম ত্রিভুজ অঙ্কিত অবস্থায় দেখা যায়। তদুপরি, এগুলি "সম্ভবত পরবর্তীকালের তান্ত্রিক যন্ত্র নামক প্রতীকবাদের সঙ্গে সম্পর্কিত। তান্ত্রিক যন্ত্রে ত্রিভূজ উর্বরতা ও প্রজননের একটি প্রধান প্রতীক।" thumb|left|200px| শাক্তধর্মের মূল: একটি [[হরপ্পা|হরপ্পান দেবীমূর্তি, ৩০০০ খ্রিষ্টপূর্বাব্দ। (মুসি গুমেত, প্যারিস)]]
সিন্ধু সভ্যতার পূর্বসূরি তথা বিশ্বের অন্যতম প্রধান নিওলিথিক প্রত্নক্ষেত্র মেহেরগড়ে কয়েক হাজার ছোটো ছোটো নারীমূর্তি পাওয়া গিয়েছে। এগুলির মধ্যে সবচেয়ে প্রাচীন মূর্তিগুলি ৫৫০০ খ্রিষ্টপূর্বাব্দের। এই সব মূর্তি এবং অন্যান্য প্রত্নতাত্ত্বিক আবিষ্কারগুলি থেকে প্রমাণিত হয় যে, "তন্ত্রবাদের মূল আদর্শসমূহ, সাংখ্য দর্শন, যোগাভ্যাস ও আধুনিক শাক্তধর্ম – যা পরবর্তীকালের হিন্দুধর্মের জীবন্ত বৈশিষ্ট্যে পরিণত হয়, তা সরাসরিভাবেই এই প্রাক-বৈদিক উৎস থেকে উৎসারিত।"
পরবর্তী সিন্ধু সভ্যতার কেন্দ্র হরপ্পা ও মহেঞ্জোদাড়ো (৩৩০০-১৬০০ খ্রিষ্টপূর্বাব্দ) "এক মিশ্র জনসংখ্যার আবাসস্থল হয়ে উঠেছিল। এখানকার অধিবাসীদের বৃহত্তম অংশটি ভাগ্যান্বেষণে আশেপাশের গ্রাম থেকে বড়ো শহরে চলে আসে। সেই সঙ্গে তারা নিয়ে আসে তাদের নিজস্ব কাল্ট ও প্রথা-রীতিনীতি এবং কৃষিজীবী সম্প্রদায়ের নারী আদর্শ, যা হরপ্পান [অর্থাৎ সিন্ধু সভ্যতার] ধর্মের মূল ভিত্তিটি রচনা করে। উচ্চ শ্রেণীর মানুষেরা নিম্ন শ্রেণীর মানুষদের কোনো কোনো কাল্ট ও প্রথা গ্রহণ করেছিল। তবে তারা আদি অনভিজাত লৌকিক আকারে তা নেয়নি। এই কাল্টের উপর তারা আভিজাত্যের রং ছোঁওয়ায়। এর মধ্যমে এই সব দেবীর উপাসকদের সমাজে উচ্চস্থানটি নির্দিষ্ট করা সম্ভব হয়।"
একদা অবলুপ্ত একটি সভ্যতার ধর্মমতের পুনরুদ্ধার দীর্ঘকাল পরে সম্ভব নয়। কিন্তু পুরাতাত্ত্বিক ও নৃতাত্ত্বিক প্রমাণ থেকে মনে করা হয়, শাক্তধর্মের প্রথম বীজ উপ্ত হয়েছিল এই সময়েই:
"মহেঞ্জোদাড়োর মাতৃকাদেবী কাল্টে, [...] দেবী পরিণত হয়েছেন এক চিরন্তন সর্বব্যাপী, সর্বশক্তিমতী আদর্শ নারী - প্রকৃতি বা শক্তি-তে। আদর্শ পুরুষ পুরুষ-এর সঙ্গে মিলিত হয়ে তিনি হয়েছেন জগদম্বা বা জগন্মাতা, অর্থাৎ, বিশ্বজননী ও দেবমাতা। নিজের সর্বোচ্চ রূপে তিনি শিবের পত্নী মহাদেবী, কিন্তু [সেই সঙ্গে] তাঁর সৃষ্টিকারিণীও বটে।"
উপমহাদেশের উত্তর অংশে এই সব দার্শনিক মত ও প্রথা-রীতিনীতির উদ্ভবের সঙ্গে সঙ্গে দেবী-কেন্দ্রিক সংস্কার-ঐতিহ্যের অতিরিক্ত কিছু রূপ দক্ষিণ ভারতের অভিজাত দ্রাবিড় সভ্যতাতেও প্রসারিত হয়। এন এন ভট্টাচার্যের মতে, "আদর্শ নারীর কাল্ট দ্রাবিড় ধর্মেরও একটি প্রধান বিষয়। শক্তিধারণা তাদের ধর্মের একটি অবিচ্ছেদ্য অংশ। পরবর্তীকালে ধীরে ধীরে তাদের দেবীরা পৌরাণিক দেবী পার্বতী, দুর্গা বা কালীর সঙ্গে একাত্মভূত হয়ে যায়। [...] শাক্তধর্মের একটি অবিচ্ছেদ্য অংশ হল সপ্তমাতৃকা কাল্ট। এটিও সম্ভবত দ্রাবিড় উৎস থেকে অনুপ্রাণিত।"
শাক্তদর্শনের ক্রমবিকাশ
বর্তমানে শাক্তধর্মের যে রূপটির সঙ্গে আমরা পরিচিত, তার আদি উৎস বৈদিক যুগের সাহিত্য। মহাকাব্যের যুগে এটি বিবর্তিত হতে থাকে। অবশেষে গুপ্তযুগে (৩০০-৭০০ খ্রিষ্টাব্দ) শাক্তবাদের পূর্ণ বিকাশ ঘটে। এর পরেও অবশ্য এই ধর্মমত আরো প্রসারিত হয়েছিল।
বেদ
সিন্ধু সভ্যতার ক্রম-অবলুপ্তির পরে, এই সভ্যতার অধিবাসীরা ধীরে ধীরে অন্যান্য গোষ্ঠীর সঙ্গে মিলিত হয়ে বৈদিক সভ্যতার (১৫০০-৬০০ খ্রিষ্টপূর্বাব্দ) জন্ম দেয়। ধর্মবিশ্বাস ও পূজায় দেবীর স্থান বজায় থাকলেও, তা অনেকটা অপ্রধান ভূমিকায় পর্যবসিত হয়। দেবীরা কোনো প্রধান দেবতার স্ত্রী রূপে টিকে থাকেন।
তবে সিন্ধু সভ্যতা ও দ্রাবিড় ধর্মের মহাদেবী বেদ-এও সমহিমায় বিরাজ করতে থাকেন। তিনি রহস্যময়ী বৈদিক দেবতাদের জননী অদিতিতে রূপান্তরিত হন। ঋগ্বেদ-এ ৮০ বার তাঁর নাম উল্লিখিত হয়েছে। এন এন ভট্টাচার্যের মতে, "বলা যায়, অদিতিই প্রাচীনতম দেবমাতা। তাঁর রূপটি [অবশ্য] বৈদিক যুগেও অস্পষ্ট ছিল। [...] সম্ভবত হরপ্পান [মাতৃকাদেবীর] প্রভাব পড়েছিল অদিতির [বৈদিক] ধারণাটির উপর। তিনি ঋগ্বেদ-এই ছিলেন অতীত দিনের দেবী।" অদিতির বৈদিক বর্ণনা অনুযায়ী অসংখ্য তথাকথিত লজ্জাগৌরী মূর্তি নির্মিত হয়। মুখহীন, পদ্মমুণ্ড ও সন্তান-প্রসবরতা অবস্থায় উপবিষ্ট এই মূর্তি কয়েক সহস্রাব্দ ধরে ভারতে পূজিত হয়ে আসছে:
"দেবতাদের প্রথম যুগে, নিরাকার থেকে আকারের উদ্ভব ঘটে। আকাশখণ্ডগুলির জন্ম দেন দেবী উত্তানপাদ, পৃথিবীর জন্ম দেন দেবী উত্তানপাদ এবং পৃথিবী জন্ম দেন আকাশখণ্ডগুলির।"
দেবীর সর্বব্যাপী, সর্বলিঙ্গস্বরূপিনী প্রকৃতির প্রথম ঐতিহাসিক উল্লেখ পাওয়া যায় এই বিবরণীতে: "অদিতি হলেন আকাশ, অদিতি হলেন বায়ু, অদিতি হলেন সর্বদেবতা। [...] অদিতি হলেন মাতা, পিতা ও পুত্র। অদিতি হলেন সেই সকল ব্যক্তি যাদের জন্ম আসন্ন।"
বিখ্যাত ঋগ্বৈদিক স্তোত্র দেবী সূক্ত-এ হিন্দুধর্মের দুই অতিপরিচিত ও লোকপ্রিয় দেবীর উল্লেখও বিশেষভাবে উল্লেখযোগ্য। এঁরা হলেন বাক (আধুনিক সরস্বতী) ও শ্রী (যিনি লক্ষ্মী নামে সমধিক পরিচিত)। লক্ষ লক্ষ হিন্দু আজও এই স্তোত্রটি নিত্যপাঠ করেন। এই স্তোত্রে দেবী ঘোষণা করছেন:
"আমিই সমগ্র জগতের ঈশ্বরী, উপাসকগণের ধনপ্রদাত্রী, পরব্রহ্মকে আত্মা হইতে অভিন্নরূপে সাক্ষাৎকারিণী। অতএব যজ্ঞার্হগণের মধ্যে আমিই সর্বশ্রেষ্ঠা। আমি প্রপঞ্চরূপে বহুভাবে অবস্থিতা ও সর্বভূতে জীবরূপে প্রবিষ্টা। আমাকেই সর্বদেশে সুরনরাদি যজমানগণ বিবিধভাবে আরাধনা করা।"
উপনিষদ্
কেন উপনিষদে (৭৫০-৫০০ খ্রিষ্টপূর্বাব্দ) একটি প্রাচীন উপাখ্যানের অবতারণা রয়েছে, যেখানে দেবী পরব্রহ্মের শক্তিরূপে অবতীর্ণা হন। কাহিনিটি নিম্নরূপ: দেবাসুর যুদ্ধে জয়লাভের পর বৈদিক ত্রিদেব অগ্নি, বায়ু ও ইন্দ্র বিজয়গর্বে মত্ত হয়ে উঠে নিজেদের কৃতিত্ব সম্পর্কে দম্ভোক্তি করতে থাকেন। কিন্তু তারপরেই এক রহস্যময় যক্ষ আবির্ভূত হয়ে তাঁদের দর্প চূর্ণ করেন। ইন্দ্র প্রশ্ন করার সেই যক্ষের কাছে যেতে চাইলে, যক্ষ অন্তর্হিত হন এবং তাঁর স্থলে দেবী এক সালংকারা যক্ষিণীর রূপে আবির্ভূতা হন: ইনিই উমা হৈমবতী। ইন্দ্র তাঁকে জিজ্ঞাসা করেন, “ওই যক্ষ কে?” তিনি উত্তর দেন, “তিনি ব্রহ্ম। এই যে বিজয়ের ফলে তোমরা মহিমান্বিত হয়েছ, তা ব্রহ্মেরই বিজয়।” এইভাবে এই প্রত্যক্ষ অভিজ্ঞতার মাধ্যমে ব্রহ্মজ্ঞান অর্জন করে ইন্দ্রাদি দেবতাগণ সত্য অবগত হলেন। thumb|[[যক্ষিণী; কেন উপনিষদে যে বেশে দেবী ব্রহ্মের শক্তি রূপে অবতীর্ণা হন। শুঙ্গ সাম্রাজ্য, খ্রিষ্টপূর্ব ২য়-১ম শতাব্দী। (মুসি গুমেত, প্যারিস) উল্লেখনীয়, এন এন ভট্টাচার্যের মতে, "[এই যুগের] যক্ষ ও যক্ষিণী মূর্তিগুলি বিশ্লেষণ করে দেখা গেছে, পরবর্তীকালের দেবদেবীর মূর্তিগুলি উক্ত মূর্তির আদলেই নির্মিত হয়।" ]]
প্রধান শাক্ত উপনিষদগুলি অনেকটাই আধুনিককালের রচনা। এগুলির অধিকাংশই রচিত হয়েছে খ্রিষ্টীয় ত্রয়োদশ থেকে অষ্টাদশ শতাব্দীর মধ্যবর্তী সময়ে। এই উপনিষদগুলি সাধারণত শ্রীবিদ্যা পূজা সংক্রান্ত সম্প্রদায়গত বিষয়ের সঙ্গে সম্পর্কযুক্ত। তবে এই উপনিষদগুলিতে প্রাচীন অচলিত সংস্কৃত ভাষার প্রয়োগের মাধ্যমে "এমন একটি ধারণা সৃষ্টি করার চেষ্টা করা হয়েছে যে এগুলি সুপ্রাচীন কালের রচনা। কিন্তু বৈদিক ছাঁচে রচিত [এই গ্রন্থগুলির] একটি শ্লোকও কোনো বৈদিক সূত্র থেকে পাওয়া সম্ভব নয়।"
মহাকাব্য
বৈষ্ণব মহাকাব্য রামায়ণ-এ (২০০ খ্রিষ্টপূর্বাব্দ – ২০০ খ্রিষ্টাব্দ) "বিশুদ্ধ শাক্ত চরিত্রের কোনো দেবীর উল্লেখ নেই"। কিন্তু মহাভারত (৪০০ খ্রিষ্টপূর্বাব্দ – ৪০০ খ্রিষ্টাব্দ) থেকে প্রাপ্ত একাধিক সূত্র সমসাময়িক কালের শাক্ত উপাসনার গুরুত্ব বৃদ্ধির প্রমাণ।
তবে, এই মহাকাব্যের দুর্গাস্তোত্র অংশেই "প্রথম দেবীর স্বরূপটি প্রকাশিত হয়েছে। [এখানে] একাধিক স্থানীয় দেবী একত্রিত হয়ে এক [...] সর্বশক্তিমতী নারীশক্তিতে পরিণত হয়েছে।" অপরদিকে মহান তামিল মহাকাব্য সিলাপ্পাটিকারাম (১০০ শতাব্দী) সেই সব মহান সাহিত্যকীর্তিগুলির অন্যতম যেখানে এই যুগে "দক্ষিণ ভারতের সমসাময়িক নারী আদর্শ কাল্টের" উল্লেখ পাওয়া যায় এবং যেখানে "পার্বতী, লক্ষ্মী, সরস্বতী প্রমুখ দেবীগণ একই শক্তির অংশভূতা বলে উল্লেখ করা হয়"।
পুরাণ
মহাকাব্যের পাশাপাশি পুরাণ (যা মূলত গুপ্ত যুগে অর্থাৎ, ৩০০-৬০০ খ্রিষ্টাব্দের মধ্যে রচিত) নামে পরিচিত আখ্যান-মূলক ধর্মগ্রন্থগুলি "হিন্দুধর্মের সকল বিষয় ও বিভাগ সম্পর্কে আমাদের অবহিত করে। হিন্দু পুরাণ, ধর্মতত্ত্ব ও বহুদেববাদ, ঈশ্বরপ্রীতি, ধর্ম ও কুসংস্কার, উৎসব, অনুষ্ঠান ও অনুশাসন সম্পর্কে পুরাণে যা লেখা আছে, তা আর কোথাও লেখা নেই।"
দেবী পুরাণ ও কালিকা পুরাণ ইত্যাদি কয়েকটি শাক্ত পুরাণে দেবীকে "পরাপ্রকৃতি" রূপে বর্ণনা করা হয়েছে। এর অর্থ, তিনি সমগ্র জগতের উৎস, কিন্তু তাঁর কোনো উৎস নেই। যদিও, শাক্ত দৃষ্টিকোণ থেকে সর্বাপেক্ষা গুরুত্বপূর্ণ পুরাণগ্রন্থগুলি হল মার্কণ্ডেয় পুরাণ, ব্রহ্মাণ্ড পুরাণ ও দেবীভাগবত পুরাণ। এই গ্রন্থগুলি থেকেই সকল শাক্ত ধর্মশাস্ত্রের উদ্ভব ঘটে।
দেবীমাহাত্ম্যম্‌
thumb|200px|[[দুর্গা|মহিষাসুরমর্দিনী দুর্গা, দেবীমাহাত্ম্যম্ গ্রন্থের মধ্যমচরিতে বর্ণিত দেবী। ইনি হিন্দু পুরাণের প্রসিদ্ধতম দেবীগণের অন্যতম।]]
শাক্তধর্মের প্রধান ধর্মগ্রন্থ হল দেবীমাহাত্ম্যম্‌। এই গ্রন্থ দুর্গা সপ্তশতী বা শ্রীশ্রীচণ্ডী নামেও পরিচিত। দেবীমাহাত্ম্যম্‌ আসলে মার্কণ্ডেয় পুরাণ-এর একটি অংশ। ১,৬০০ বছর আগে রচিত এই গ্রন্থে "সেই সময়েই প্রাচীনতায় পর্যবসিত স্মৃতিগুলি এক সূত্রে গ্রথিত হয়ে এমন এক চমৎকার বাচিক রূপ লাভ করে যা আজও হিন্দু দেবী-উপাসনার কেন্দ্রীয় গ্রন্থ রূপে বিবেচিত হয়।" এই গ্রন্থেই প্রথম ""বহু বিচিত্র দেবীগণের সঙ্গে সম্পর্কযুক্ত পৌরাণিক, ঐতিহ্যগত ও দার্শনিক উপাদানগুলি একত্রিত করা হয়। যাকে 'দেবীপূজা-সংস্কৃতির ঐক্যসাধন'-ও বলা চলে।"
দেবীমাহাত্ম্যম্‌-ই প্রথম হিন্দু ধর্মগ্রন্থ যেখানে দেবীকে সর্বোচ্চ ঈশ্বরের মর্যাদা প্রদান করা হয়। এই গ্রন্থের মাধ্যমেই "স্বতন্ত্র শাক্তধর্ম" অর্থাৎ স্বতন্ত্র দার্শনিক মত ও সম্প্রদায় হিসেবে নারী আদর্শের কাল্টের জন্ম সূচিত হয়। "নারী আদর্শের কাল্টের প্রভাবে [ইতোমধ্যেই] দেবীরা সকল প্রকার দেবতাদের স্ত্রী ও "শক্তি"রূপে তাঁদের পাশে স্থান পেয়েছিলেন। কিন্তু নারী আদর্শকে কেন্দ্র করে জনপ্রিয়তার যে আবেগ সৃষ্টি হয় তা সম্পূর্ণ হারিয়ে যায়নি। তাই এক নতুন ব্যবস্থার প্রয়োজনীয়তা অনুভূত হয়। এমন এক ব্যবস্থা যেটি সম্পূর্ণ নারী-কেন্দ্রিক। এমনকি সেখানে বিষ্ণু বা শিবের মতো দেবতাদের অবস্থানও দেবীর নিচে। এই নতুন ব্যবস্থায় একত্রীভূত হয় ধূসর হয়ে আসা প্রাচীন কালের প্রথা ও নানা ধরনের গ্রামীণ ও আদিবাসী কাল্ট ও অনুষ্ঠানপদ্ধতি। বিভিন্ন যুগের নবলব্ধ ধারণার দ্বারা শক্তিশালী এই ব্যবস্থাই শাক্তধর্ম নামে পরিচিত হয়।"
ললিতা সহস্রনাম
thumb|left|[[ললিতা-ত্রিপুরাসুন্দরী (পার্বতী), বামপদ শ্রীচক্রের উপর স্থাপন করে সিংহাসনে উপবিষ্ট, হাতে তাঁর চিরন্তন প্রতীক ইক্ষুদণ্ড, পুষ্পধনু, পাশ ও অঙ্কুশ।]] হিন্দু সহস্রনাম স্তোত্রসাহিত্যে (অর্থাৎ, কোনো নির্দিষ্ট দেবতার পরিচয় ও গুণবাচক এক হাজার নামের স্তোত্রবদ্ধ রূপ) ললিতা সহস্রনাম স্তোত্র একটি "প্রামাণ্য ধ্রুপদি, বহুল পঠিত, সরল ও কাব্যগুণমণ্ডিত" স্তোত্র।
ললিতা সহস্রনাম ব্রহ্মাণ্ড পুরাণ গ্রন্থের একটি অংশ। কিন্তু এটির সঠিক উৎস এবং লেখক-পরিচিতি আজ আর জানা যায় না। গ্রন্থপ্রমাণ থেকে মনে করা হয়, এটি দক্ষিণ ভারতে খ্রিষ্টীয় নবম থেকে একাদশ শতাব্দীর মধ্যবর্তী কোনো এক সময়ে লিখিত হয়েছিল। এটি ব্রহ্মাণ্ড পুরাণ-এর ললিতোপাখ্যান অংশের সঙ্গে ওতোপ্রতোভাবে জড়িত। এই কাহিনিতে বর্ণিত হয়েছে, কেমন করে দেবী ললিতা-ত্রিপুরাসুন্দরী মূর্তিতে ভণ্ডাসুরকে বধ করেছিলেন।
এই গ্রন্থের একাধিক স্তর রয়েছে। এতে শুধু দেবীর রূপ এবং লীলাই বর্ণিত হয়নি, সেই সঙ্গে কুণ্ডলিনী যোগ ও শ্রীবিদ্যা শাক্তধর্মের দর্শনতত্ত্ব ও অনুষ্ঠানপ্রক্রিয়াও ব্যাখ্যাত হয়েছে। এর পাশাপাশি শাক্ত ধর্মমতে, সহস্রনাম-এ উল্লিখিত প্রতিটি নাম ও নামমালা উচ্চ মন্ত্রশক্তি সম্পন্ন। এগুলি সাধনা বা বিশেষ উদ্দেশ্যে প্রয়োগেরও বিধান দেওয়া হয়েছে।
দেবীগীতা
পরবর্তী পৌরাণিক যুগে ভক্তিবাদের উদ্ভব ঘটে। এই "নতুন ব্যক্তিকেন্দ্রিক তাত্ত্বিক ভক্তি আন্দোলন" খ্রিষ্টীয় ১২০০ থেকে ১৭০০ অব্দের মধ্যে পূর্ণ বিকাশ লাভ করেছিল। আজও মূলধারার হিন্দু ধর্মানুশীলনে এই ধারার ব্যাপক প্রভাব দৃষ্ট হয়। দেবীগীতা গ্রন্থেই প্রথম শাক্ত ধর্মমতে ভক্তিবাদের অনুপ্রবেশ ঘটে। এই কারণে, এই গ্রন্থটি বিশেষভাবে উল্লেখযোগ্য।
দেবীগীতা হল দেবীভাগবত পুরাণ-এর সর্বশেষ ও সর্বাপেক্ষা সুপরিচিত অংশ। খ্রিষ্টীয় একাদশ শতাব্দীতে রচিত এই সুবৃহৎ পুরাণগ্রন্থে "জন্ম, বিবাহ ও শিবের প্রতি কোনোরূপ আনুগত্যের ঊর্ধ্বে সর্বোচ্চ দেবীকে ঈশ্বরী, বিশ্বজননী ভুবনেশ্বরী রূপে বর্ণনা করা হয়েছে।" বাস্তবিকই, "শাক্ত ধর্মতত্ত্বে [এই পুরাণের] সর্বাপেক্ষা গুরুত্বপূর্ণ অবদান হল দেবীর একক ও দয়ালু সত্ত্বাটি সর্বসমক্ষে আনয়ন।"
দেবীভাগবত পুরাণ-এ দেবীমাহাত্ম্যম্-এ বর্ণিত আখ্যানটি বিস্তারিতভাবে বর্ণনা করা হয়েছে। এর সঙ্গে মিশে গেছে শাক্ত দর্শনতত্ত্বও। পাশাপাশি হিন্দুধর্মের অন্যান্য শাখা থেকে (বিশেষত বৈষ্ণবধর্ম থেকে) বিভিন্ন ধ্রুপদি উপাখ্যানও এখানে শাক্তধর্মের আলোকে বর্ণিত হয়েছে:
"একাধিক পুরুষ দেবতার উপর দেবীর প্রাধান্য স্থাপনই দেবীভাগবত রচনার উদ্দেশ্য ছিল না। দেবীর প্রকৃতি ও স্বরূপ উদ্ঘাটনও এর অন্যতম উদ্দেশ্য ছিল। [...] দেবীভাগবত-এ দেবীর যোদ্ধামূর্তি খানিকটা খর্ব হয়েছে। তিনি এখানে ভক্তপ্রতিপালনকারিনী ও জ্ঞানপ্রদায়িনী। দেবীর এই চরিত্রটিই বিকশিত হয়েছে দেবীগীতা-য়। এখানে লিঙ্গনির্বিশেষে দেবীর প্রতি ভালবাসাই বিশেষ প্রধান্য পেয়েছে। এই মত শাক্ত ভক্তিবাদের দ্বারা অনুপ্রাণিত।"
সাংখ্য ও বেদান্ত
খ্রিষ্টীয় প্রথম সহস্রাব্দের শেষে "দক্ষিণের ধর্মীয় আন্দোলন উত্তরের উপরেও গভীর প্রভাব বিস্তার করতে শুরু করে"। শাক্তধর্মের উদ্ভবেও দাক্ষিণাত্যের অবদান বিশেষভাবে উল্লেখযোগ্য: "তামিল যুদ্ধ ও বিজয়ের দেবী কোরাবাইয়ের সঙ্গে সহজেই দুর্গা, কেরলের ভগবতী ও দেবী কন্যাকুমারীর সাদৃশ্য লক্ষ্য করা যায়। তাঁকে নবদুর্গার যেকোনো একটি রূপে বা ভদ্রকালীর রূপে আবাহন করা হয়। তামিল সংস্কৃতিতে তিনি সরস্বতী বা বাক এবং শ্রী বা লক্ষ্মীর সঙ্গে সম্পর্কযুক্ত। এইভাবে দুর্গার মধ্যে একজন ভক্ত শক্তি, দয়া ও জ্ঞানের ত্রিমুখী গুণাবলি পেয়ে থাকেন। পাশাপাশি, দাক্ষিণাত্যের অনেক মন্দিরে সপ্তমাতৃকারা পূজিতা হন। প্রাচীন কাল থেকেই দাক্ষিণাত্যে গ্রামদেবীদের পূজার একটি সমৃদ্ধ ঐতিহ্যের অস্তিত্ব ছিল। এই সব দেবীরা দৈনন্দিন জীবনের নানা বিষয়ের সঙ্গে যুক্ত ছিলেন।"
একই সময়ে হিন্দুধর্মের দু’টি প্রধান দার্শনিক শাখা সাংখ্য ও বেদান্তের উপরেও শাক্তধর্মের প্রভাব লক্ষিত হয়: "সাংখ্য "প্রকৃতি" তত্ত্বের উদ্ভব ঘটেছিল একটি জাগতিক পৃথিবী মাতার ধারণা থেকে। এই তত্ত্ব পরবর্তীকালে শাক্তধর্মের সর্বাপেক্ষা শক্তিশালী দার্শনিক তত্ত্বে পরিণত হয়। [প্রকৃতপক্ষে] সাংখ্য মতের উৎস প্রাক-বৈদিক যুগে নিহিত, যা মূলত ছিল মাতৃতান্ত্রিক প্রকৃতির। যদিও বৈদিক জনগোষ্ঠীগুলি ছিল মূলত পুরুষতান্ত্রিক। এই তত্ত্ব যে মতগুলিকে সমর্থন করে, সেগুলি হল, (১) বিশ্বসৃষ্টির কারণ হিসেবে সাংখ্য প্রকৃতি-ধারণা বৈদান্তিক ব্রহ্ম-ধারণার সঙ্গে সাযুজ্যপূর্ণ নয়; (২) এই কারণেই ব্রহ্মসূত্র-এ সযত্নে সাংখ্য মতকে অস্বীকার করা হয়েছে; এবং (৩) সব সময়ই সাংখ্যকে বেদান্তের আলোকে সংশোধন করার একটি প্রয়াস চালু থেকেছে।"
তন্ত্র
শাক্তধর্মের অনেক শাখারই কেন্দ্রীয় ধর্মগ্রন্থ হল তন্ত্র গ্রন্থসমূহ। এগুলি মূলত অনুষ্ঠানপ্রণালী যা খ্রিষ্টীয় সপ্তম থেকে ঊনবিংশ শতাব্দীর মধ্যবর্তী সময়ে লিখিত হয়েছিল। তন্ত্রগুলিতে মূলত দু’টি "মার্গ" বা সাধনপথের উল্লেখ রয়েছে। উভয় পথেরই লক্ষ্য এক। এদুটি হল: thumb|left|[[শ্রীযন্ত্র (এখানে মূলত শ্রীবিদ্যা শাক্ত সম্প্রদায়ে ব্যবহৃত ত্রিমাত্রিক শ্রীমেরু বা মহামেরু আকারে দেখানো হয়েছে) অধিকাংশ শাক্ত সম্প্রদায়ের কেন্দ্রীয় প্রতীক।]]
গুরু তাঁর শিষ্যের গুণ (তামসিক পশুগুণ, রাজসিক বীরগুণ, বা সাত্ত্বিক দিব্যগুণ) ও অন্যান্য চরিত্রবৈশিষ্ট্য বিচার করে শিষ্যের জন্য প্রশস্ত পথটি নির্ধারণ করে দেন।
৮০০ খ্রিষ্টাব্দ নাগাদ কিংবদন্তি সন্ন্যাসী তথা অদ্বৈত বেদান্ত প্রবক্তা আদি শঙ্কর তাঁর সৌন্দর্যলহরী স্তোত্রটির মাধ্যমে শাক্ত দর্শন ও তান্ত্রিক বিদ্যাকে হিন্দুধর্মের অঙ্গ হিসেবে সম্পূর্ণ স্বীকৃতি জানান। শঙ্কর "নিজে শাক্ত না হলেও, [...] শাক্তধর্মের প্রতি সহানুভূতিশীল ছিলেন। সম্ভবত তার কারণ ছিল জনসাধারণের মধ্যে এই মতের জনপ্রিয়তা।" শঙ্করের নামে প্রচলিত আরও একটি শাক্ত রচনা হল মহিষাসুরমর্দিনী স্তোত্র। দেবীমাহাত্ম্যম্‌ অবলম্বনে রচিত এই ২১ শ্লোকের স্তোত্রটি "সর্বোচ্চ দেবীশক্তির অন্যতম শ্রেষ্ঠ বন্দনাগীতি।"
ত্রয়োদশ শতাব্দীর মধ্যেই "তন্ত্র আঞ্চলিক, আদিবাসী ও সম্প্রদায়গত বিভিন্ন উৎসের বহুসংখ্যক কাল্টকে একত্রিত করে একটি সামগ্রিক শাক্ত চরিত্র অর্জন করে।" চতুর্দশ শতাব্দী থেকে "শাক্ত-তান্ত্রিক কাল্টগুলি [...] ভারতের বর্তমান সকল ধর্মীয় মতবাদের মূল অবয়বের সঙ্গে মিশে যায়।" শাক্ত-তান্ত্রিক প্রভাব আঞ্চলিক ও সম্প্রদায়গত ভাষার সাহিত্য থেকে সংস্কৃত সাহিত্যেও লক্ষিত হতে থাকে।
জনপ্রিয় শাক্তধর্মের উদ্ভব
অষ্টাদশ ও ঊনবিংশ শতাব্দীতে "বেশ কিছু শাক্ত-তান্ত্রিক গ্রন্থ রচিত হয়।" এগুলি "জনসাধারণের মধ্যে তান্ত্রিক ধ্যানধারণাকে জনপ্রিয় করে তোলার চেষ্টা করে।" এগুলির মধ্যে উল্লেখযোগ্য মহানির্বাণ তন্ত্র। এই গ্রন্থের বৈষিষ্ট্য এর "বিশেষ আধুনিকতা" ও "নারীদের প্রতি মুক্ত দৃষ্টিভঙ্গি"। বিশিষ্ট শাক্ত পণ্ডিত ভাস্করাচার্য ছিলেন "শাক্তদর্শনের সর্বাপেক্ষা উল্লেখযোগ্য অবদানকারী"। তিনিও এই যুগের মানুষ ছিলেন এবং তাঁর রচনাবলি আজও শ্রীকুল শাক্তধর্মের প্রধান ধর্মগ্রন্থ বলে বিবেচিত হয়।
বিশিষ্ট তামিল সংগীতস্রষ্টা মুতুস্বামী দীক্ষিতর (১৭৭৫-১৮৩৫) ছিলেন শ্রীবিদ্যা বিশেষজ্ঞ। তিনি তাঁর কর্ণাটকী ধ্রুপদি কমলাম্বা নববর্ণ কৃতি গীতিচক্রে এই সম্প্রদায়ের কেন্দ্রীয় রহস্য অর্থাৎ রাজকীয় নববর্ণ পূজাকে গীতিরূপ দান করেন। "যেসব ভক্ত গানের মাধ্যমে দেবীর আরাধনা করতে চাইতেন, দীক্ষিতর তাঁদের জন্য এইভাবে শ্রীবিদ্যার দ্বার উন্মুক্ত করে দেন।" একই সময়ে পূর্বভারতে জনপ্রিয় শাক্তধর্মের আরো বড়ো একটি স্রোত প্রবাহিত হচ্ছিল। ভক্তিবাদী শাক্ত কবি রামপ্রসাদ সেনের (১৭২০-১৭৮১) শাক্ত পদাবলি "শক্তি কাল্টের একটি নতুন দিগন্তই শুধু খুলে দিল না, বরং তাকে জাতিবর্ণ-নির্বিশেষে সকলের উপযোগী করে তুলল।" রামপ্রসাদের পরে ৮০ জনেরও বেশি শাক্ত কবি বাংলায় আবির্ভূত হয়েছিলেন [এবং] ১৯০০ সালের মধ্যেই ৪,০০০-এরও বেশি শাক্ত পদ [বাংলা ভাষায়] রচিত হয়েছিল।" thumb|[[রামকৃষ্ণ পরমহংস, ফ্রাঙ্ক দ্বোরাক অঙ্কিত চিত্র]] এরপর থেকে "শাক্তধর্ম একটি মুক্তচিন্তক বিশ্বধর্ম" রূপে আত্মপ্রকাশ করে। ভারতীয় জীবনের প্রতিটি বিষয়ই এই ধর্ম স্পর্শ করে যায়। এই বিবর্তন "পূর্ণতা পেয়েছিল" প্রসিদ্ধ শাক্ত সন্ত রামকৃষ্ণ পরমহংসের (১৮৩৬-১৮৮৬) ব্যক্তিত্বে। "তিনি তাঁর শাক্ত দৃষ্টিকোণ থেকে অনুভব করেছিলেন যে, সব ধর্মই সমান এবং ব্যক্তিগত ও সর্বজনীন ঈশ্বরের মধ্যে যে পার্থক্য সেই পার্থক্য জল ও বরফের পার্থক্যের চেয়ে বেশি কিছু নয়।"
শাক্তধর্মের অন্যতম সমর্থক ছিলেন স্যার জন উডরফ (১৮৬৫-১৯৩৬)। কর্মসূত্রে ব্রিটিশ ভারতের এক হাইকোর্ট বিচারপতি উডরফকে "আধুনিক তন্ত্র-গবেষণার জনক" বলা হয়। তাঁর সুবিপুল রচনাবলি "তন্ত্রের বিরুদ্ধ সমালোচকদের যুক্তি খণ্ডন করে, এই ধারাকে বেদ ও বেদান্তের মতোই এক মহৎ, বিশুদ্ধ ও নৈতিক ব্যবস্থা প্রমাণে সক্ষম হয়।" তাঁর সম্পূর্ণ রচনাবলি আজও মুদ্রিত আকারে পাওয়া যায় এবং তা আজও যথেষ্ট প্রভাবশালী।
রামকৃষ্ণ পরমহংসের প্রধান শিষ্য স্বামী বিবেকানন্দ (১৮৬৩-১৯০২) "রামকৃষ্ণের সংস্কার-কৃত শাক্ত-কেন্দ্রিক দৃষ্টিভঙ্গি উত্তরাধিকারসূত্রে অর্জন করেছিলেন। তিনি জাতীয় জাগরণের কর্মসূচিতে শক্তি কাল্টের প্রয়োগের কথা বলেন।" তিনি "দেশকেই দিব্য জননীর জাগ্রত মূর্তিরূপে দেখতেন।" ভারতীয় স্বাধীনতা সংগ্রামের ইতিহাসে এই মূর্তিকল্পের গভীর প্রভাব রয়েছে।
অপর বিখ্যাত ভারতীয় জাতীয়তাবাদী নেতা শ্রীঅরবিন্দ (১৮৭২-১৯৫০) পরবর্তীকালে "নতুন আলোকে শাক্ত দর্শনের" ব্যাখ্যা দিয়েছিলেন। তিনি "তন্ত্রে উল্লিখিত নশ্বর ও পার্থিব দেহের দিব্য ও পবিত্র সত্ত্বায় রূপান্তর প্রক্রিয়াটির উদাহরণ দেন" এবং "দিব্যজননীর ইচ্ছার প্রতি নিঃশর্ত ও সম্পূর্ণ আত্মসমর্পণকেই" জীবনের উদ্দেশ্য বলে ব্যাখ্যা করেন।
বর্তমান অবস্থা
এন এন ভট্টাচার্যের মতে, শাক্তধর্ম এখন হিন্দুধর্মের মূলস্রোতে এমনভাবে মিশে গিয়েছে যে "একে আর সম্প্রদায়গত ধর্মমত বলা যায় না" এবং এই ধর্মের "গুরুত্ব অনুধাবনে এখন আর কোনো বাধা নেই।"
শাক্ত মন্দির ও তীর্থগুলির পরিচিতি ও গুরুত্বও এখন বহুলাংশে বৃদ্ধি পেয়েছে। উদাহরণ স্বরূপ বলা যায়, ২০০৪ সালে সুবিশাল মীনাক্ষি মন্দিরটি "নিউ সেভেন ওয়ান্ডার্স অফ দ্য ওয়ার্ল্ড" প্রতিযোগিতায় অন্তর্ভুক্ত হয়েছিল। অন্যদিকে, ভৌগোলিকভাবে প্রত্যন্ত ও রাজনৈতিকভাবে বিপজ্জনক কাশ্মীরে অবস্থিত হলেও বৈষ্ণোদেবী মন্দিরে ২০০৭ সালের সেপ্টেম্বর মাসের হিসেব অনুযায়ী ৫০ লক্ষ ভক্তসমাগম হয়েছিল।
ভারতীয় চলচ্চিত্রে শিল্পেও একাধিক শাক্ত ভক্তিমূলক চলচ্চিত্র নির্মিত হয়। এগুলির মধ্যে সর্বাপেক্ষা অধিক জনপ্রিয়তা অর্জন করেছিল সম্ভবত ১৯৭৫ সালের স্বল্প-বাজেটে নির্মিত ছবি জয় সন্তোষী মা। ছবিটি নির্মিত হয় সন্তোষী মাতা নামে সম্পূর্ণ অপরিচিত দেবীকে নিয়ে। কিন্তু ছবিটিতে ভক্তিবাদকে উত্তুঙ্গ স্থানে নিয়ে যাওয়া হয়। ২০০৩ সালে একটি ৩৬ পর্বের টেলিভিশন মিনিসিরিজ ও ২০০৬ সালে মূল ছবিটির রিমেকের জনপ্রিয়তা দেখে অনুমিত হয় এই "নতুন" দেবীর ভক্তসংখ্যা এখনও ক্রমবর্ধমান।
thumb|[[মীরা মাতা, নব্য হিন্দু সাধ্বীদের অন্যতম। ভক্তেরা তাঁকে পরাশক্তিরূপিণী দেবীর অবতার মনে করেন। ফটোগ্রাফ: commons:user:Hanumandas ]]
"সন্তোষী মাতা"র জন্ম দেয় চলচ্চিত্রটি। এর পরেই তিনি ভারতের অত্যন্ত গুরুত্বপূর্ণ ও বহুল পূজিত দেবীতে পরিণত হন। পোস্টার আর্ট থেকে লক্ষ লক্ষ হিন্দুর ঠাকুরঘরে তিনি ঠাঁই করে নেন। [...] এটা মেনে নেওয়া কঠিন যে, সন্তোষী মাতা, যিনি ভক্তকে এত সহজে কৃপা করেন, তিনি নিজে বৃহত্তর ও ইতোমধ্যেই সুসংগঠিত দেবী সংস্কৃতির অঙ্গ নন। তাঁর নব্য ভক্তগণ সহজেই তাঁর চরিত্র ও বৈশিষ্ট্যগুলিকে অনুভব করতে সক্ষম হন। কারণ তাঁর গুণগুলি দীর্ঘকাল ধরে পরিচিত দেবীগণেরই অনুরূপ।"
কোনো কোনো গবেষক আধুনিককালে হিন্দু সাধ্বী ও স্ত্রীগুরুগণের সংখ্যাধিক্যের পিছনেও শাক্ত প্রভাব দেখে থাকেন। এঁদের কেউ কেউ মূলধারার হিন্দুধর্মের রক্ষণশীল ও পিতৃতান্ত্রিক ধারার অনুগামী। কিনতি পেকিলিসের মতে, মাতা অমৃতানন্দময়ী বা মীরা মাতার মতো কয়েকজন নারীবাদী ধারার অনুগামী যা স্বতন্ত্রভাবেই ভক্তিবাদী ও শাক্ত প্রকৃতির। তিনি বলেছেন:
"স্ত্রীগুরুগণ হিন্দু সংস্কার ও তাঁদের ভক্তদের দ্বারা দেবীর অবতার অর্থাৎ, শক্তির স্বরূপ রূপে পরিগণিত হন। [...] হিন্দু স্ত্রীগুরুদের প্রকৃতি, উপস্থিতি ও শিক্ষা বিশ্বজনীন। গুরুরূপে তাঁদের চরিত্রে দেখা যায় ধ্রুপদি সংস্কৃতির আনুষ্ঠানিকতা ও কর্তৃত্ব এবং মুক্ত পারস্পরিক বাকবিনিময়ের যোগ্যতা, ব্যক্তিগত অভিজ্ঞতা ও পরমের মধ্যে সুসামঞ্জস্য বজায় রাখার ক্ষমতা।"
বিভূতিভূষণ (দ্ব্যর্থতা নিরসন)
বিভূতিভূষণ একটি নাম; যার দ্বারা বোঝানো হতে পারে -
ডেক্সামিথাসন সাপ্রেশন টেস্ট
ডেক্সামিথাসন সাপ্রেশন টেস্ট ( ডিএসটি ) অ্যাড্রিনাল গ্রন্থির কার্যকারিতা নির্ণয় করার জন্য ব্যবহৃত হয়। এ পরীক্ষায় মৌখিক ডোজ বা ডেক্সামিথাসন ইনজেকশনের প্রতিক্রিয়ায় কর্টিসলের মাত্রার পরিবর্তন লক্ষ্য করা হয়। এটি সাধারণত কুশিং সিনড্রোম নির্ণয় করতে ব্যবহৃত হয়।
প্রথমদিকে বিষণ্নতা নির্ণয়ের জন্য ডিএসটি ব্যবহার করা হতো। কিন্তু ১৯৮৮ সাল নাগাদ এটি কুশিং সিন্ড্রোম নির্ণয়ে ব্যবহৃত হয়ে আসছে।
শারীরবৃত্তি
ডেক্সামিথাসন হলো একটি বহির্জাত স্টেরয়েড যা পিটুইটারি গ্রন্থিতে অ্যাড্রেনোকোর্টিকোট্রপিক হরমোন (ACTH) নিঃসরণকে দমন করতে নেতিবাচক প্রতিক্রিয়া প্রদান করে। বিশেষত, ডেক্সামিথাসন পশ্চাৎ পিটুইটারি গ্রন্থির গ্লুকোকোর্টিকয়েড রিসেপ্টরের সাথে আবদ্ধ হয়। যা সাধারনত ব্লাড-ব্রেইন ব্যারিয়ারের বাইরে থাকে।
পরীক্ষার পদ্ধতি
বিভিন্ন ধরনের ডিএসটি পদ্ধতি রয়েছে:
বাকলিয়া সরকারি কলেজ, চট্টগ্রাম
বাকলিয়া সরকারি কলেজ, চট্টগ্রাম (পূর্বনাম: গভঃ কমার্শিয়াল ইনস্টিটিউট, চট্টগ্রাম) বাংলাদেশের চট্টগ্রামে অবস্থিত একটি সরকারি উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৬৬ সালে প্রতিষ্ঠিত হয় এবং ২০১৬ সাল থেকে বর্তমান নামে পরিচিতি লাভ করে। প্রতিষ্ঠানটিতে কেবল একাদশ এবং দ্বাদশ শ্রেণীতে অধ্যয়ন করা যায়।
প্রতিষ্ঠার ইতিহাস
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়। পরে গণপ্রজাতন্ত্রী বাংলাদেশ সরকার সকল কমার্শিয়াল ইনস্টিটিউটকে উন্মুক্ত করে সকল বিষয়ে পাঠদানের সুযোগ করে দেন। সেই সুবাদে ২০১৬ এর মে মাসে গভঃ কমার্শিয়াল ইনস্টিটিউট, চট্টগ্রাম বাকলিয়া সরকারি কলেজ, চট্টগ্রাম-এ রূপান্তরিত হয়।
শিক্ষা কার্যক্রম
এই প্রতিষ্ঠানটিতে চট্টগ্রাম শিক্ষা বোর্ড এর অধীনে উচ্চমাধ্যমিক স্তরে বিজ্ঞান, মানবিক ও ব্যবসায় শিক্ষা বিভাগে দুই বছর মেয়াদী এইচ.এস.সি পরীক্ষায় উত্তীর্ণ হওয়া যায়।
আসন সংখ্যা:
বিজ্ঞান বিভাগ : +/-৪৫০
ব্যবসায় বিভাগ :+/-৫২৫
মানবিক বিভাগ : +/-৩৮০
প্রতি বছর এই প্রতিষ্ঠান থেকে বিজ্ঞান বিভাগে বেশিরভাগই ৫ সহ বিভিন্ন স্বনামধন্য বিশ্ববিদ্যালয়ে ভর্তির সুযোগ পায়।
অবকাঠামো
বৃহৎ খেলার মাঠসহ চার তলার একটি ভবন এবং কলেজ মসজিদ আছে।
বীর্য বিশ্লেষণ
বীর্য বিশ্লেষণ (বহুবচন: বীর্য বিশ্লেষণসমূূহ যাকে সিমেনোগ্রাম বা স্পার্মিওগ্রামও বলা হয়ে থাকে, একটি পরীক্ষা পদ্ধতি যার দ্বারা পুরুষের বীর্য এবং এর মধ্যে থাকা শুক্রাণুর কিছু বৈশিষ্ট্য মূল্যায়ন করা হয়। গর্ভাবস্থা সন্ধানকারীদের বা ভাসেক্টমির সাফল্য যাচাই করা ব্যক্তিদের ক্ষেত্রে পুরুষের উর্বরতা নির্ণয় করার জন্য পরীক্ষাটি করা হয়। পরিমাপ পদ্ধতির উপর নির্ভর করে অল্প কয়েকটি বৈশিষ্ট্য মূল্যায়ন করা যেতে পারে (যেমন একটি হোম কিট ব্যবহার করে) বা অনেকগুলি বৈশিষ্ট্য মূল্যায়ন করা যেতে পারে (সাধারণত ডায়াগনস্টিক পরীক্ষাগার দ্বারা এটা করা হয়)। নমুনা সংগ্রহের কৌশল এবং সঠিক পরিমাপ পদ্ধতি ফলাফলকে প্রভাবিত করতে পারে।
বীর্য বিশ্লেষণ একটি জটিল পরীক্ষা যা এন্ড্রোলজি পরীক্ষাগারে "পদ্ধতির মান নিয়ন্ত্রণ এবং বৈধতা সহ" অভিজ্ঞ প্রযুক্তিবিদদের দ্বারা করা উচিত। একটি নিয়মিত বীর্য বিশ্লেষণের মধ্যে অন্তর্ভুক্ত হওয়া উচিত: বীর্যের শারীবৃত্তীয় বৈশিষ্ট্য (রঙ, গন্ধ, পিএইচ, সান্দ্রতা এবং তরলতা), পরিমাণ, ঘনত্ব, মরফোলজি এবং শুক্রাণু গতিশীলতা এবং অগ্রগতি। একটি সঠিক ফলাফল প্রদানের জন্য ৭ দিন থেকে ৩ মাসের ব্যবধানে কমপক্ষে দুটি, সাধারণত তিনটি পৃথক বীর্য পরীক্ষণ করা উচিত।
বীর্য নমুনার বিশ্লেষণের জন্য ব্যবহৃত কৌশল ও মানদণ্ডগুলি ২০১০ সালে প্রকাশিত 'মানব বীর্য এবং শুক্রাণু-জরায়ুর শ্লেষ্ম মিথস্ক্রিয়া পরীক্ষার জন্য ডাব্লুএইচও ম্যানুয়াল' এর উপর ভিত্তি করে তৈরি করা হয়েছে।
পরীক্ষার কারণ
মানুষের ক্ষেত্রে এই পরীক্ষাটি করার খুব সাধারণ কারণ হচ্ছে দম্পতিদের উর্বরতা-অনুবর্বরতা নির্ণয় করা এবং ভ্যাসেকটমি করার পরে তার সফলতা নির্ণয়। শুক্রানুদাতাদের শুক্রানু প্রদানের পূর্বে এই পরীক্ষা করে নেওয়া হয়৷ প্রাণীদের ক্ষেত্রে অশ্ব পালন ও পশুপ্রজনন খামারে ব্যাপক ভাবে বীর্য বিশ্লেষণ করা হয়ে থাকে।
প্রাক গর্ভাবস্থা পরীক্ষার অংশ হিসাবে কখনও কখনও পুরুষের বীর্য বিশ্লেষণ করা হয়ে থাকে। পরীক্ষাগার পর্যায়ে এটি বিরল, কারণ বেশিরভাগ স্বাস্থ্যসেবা সরবরাহকারীরা চিকিৎসকের বিশেষ অনুরোধব্যতীত বীর্য এবং শুক্রাণু পরীক্ষা করবেন না। এই ধরনের পরীক্ষা খুব ব্যয়বহুল এবং সময়সাপেক্ষ এবং মার্কিন যুক্তরাষ্ট্রে বীমা অধীনে হওয়ার সম্ভাবনা কম। জার্মানি্র মত অন্যান্য কিছু দেশে পরীক্ষাটি সমস্ত বিমার অধীনে আছে।
উর্বরতা সাথে সম্পর্ক
বীর্য বিশ্লেষণ দ্বারা বীর্যের গুণগত মানের কিছু বৈশিষ্ট্য সম্পর্কে ধারণা পাওয়া যায়। একটি উৎস বলেছে যে ৩০ ভাগ পুরুষের স্বাভাবিক বীর্য বিশ্লেষণ করলে তাতে অস্বাভাবিক শুক্রাণুর গঠন পাওয়া যেতে পারে। বিপরীতে, বীর্য বিশ্লেষণে খারাপ ফলাফল আসা ব্যক্তিও পিতা হতে পারেন। নিস নির্দেশিকায়, ম্পৃদু পুরুষ ফ্যাক্টর বন্ধ্যাত্বকে সংজ্ঞায়িত করা হয় যখন ২ বা ততোধিক বীর্য বিশ্লেষণে ৫ তম পার্সেন্টাইলের নিচে ১ বা একাধিক পরিবর্তনশীল থাকে এবং হালকা এন্ডোমেট্রিওসিসযুক্ত লোকদের মতো ২ বছরের মধ্যে যোনি সংযোগের মাধ্যমে প্রাকৃতিকভাবে গর্ভাবস্থার সুযোগ লাভ করে।
সংগ্রহের পদ্ধতিগুলি
বীর্য সংগ্রহের পদ্ধতিগুলির মধ্যে হস্তমৈথুন, কনডম থেকে সংগ্রহ এবং এপিডিডাইমাল নিষ্কাশন অন্তর্ভুক্ত রয়েছে। কোয়েটস ইন্টারপটাসের মাধ্যমে নমুনা কখনই নেওয়া উচিত নয় কারণ বীর্যপাতের কিছু অংশ হারাতে পারে, ব্যাকটিরিয়া দূষণ হতে পারে, বা অ্যাসিডিক যোনি পিএইচ শুক্রাণু গতির জন্য ক্ষতিকারক হতে পারে। বীর্যপাতের নমুনা গ্রহণের জন্য সর্বোত্তম ব্যাপার হচ্ছে ২ থেকে ৭ দিনের জন্যে যৌন সংসর্গ ত্যাগ করা। বীর্যপাতের নমুনা অর্জনের সর্বাধিক সাধারণ উপায় হস্তমৈথুন এবং এটি প্রাপ্ত করার সর্বোত্তম জায়গাহ'ল ক্লিনিক যেখানে বিশ্লেষণ করা হবে এবং এতে স্থানান্তরিত হওয়ার সময় তাপমাত্রা পরিবর্তন এড়ানোর যাবে। তাপমাত্রা পরিবর্তন শুক্রাণুরর জন্য মারাত্মক হতে পারে। নমুনাটি প্রাপ্ত হয়ে গেলে এটি অবশ্যই সরাসরি জীবাণুমুক্ত প্লাস্টিকের অভ্যন্তরে প্রবেশ করাতে হবে (কোনও প্রথাগত সংরক্ষণাগারে কখনই নয়, যেহেতু তাদের মধ্যে লুব্রিক্যান্ট বা শুক্রাণু জাতীয় রাসায়নিক পদার্থ রয়েছে যা নমুনাকে ক্ষতিগ্রস্ত করতে পারে) এবং ঘণ্টার মধ্যেই এটি পরীক্ষার জন্যে ক্লিনিকে হস্তান্তর করতে হবে।
পরামিতি
বীর্য বিশ্লেষণে পরিমাপিত পরামিতির উদাহরণগুলি হ'ল: শুক্রাণু গণনা, গতিশীলতা, মরফোলজি, ভলিউম, ফ্রুক্টোজ স্তর এবং পিএইচ।
বাজারজাতকরণ পরিকল্পনা
বাজারজাতকরণ পরিকল্পনা হলো একটি কোম্পানীর পণ্য উৎপাদনের সমস্ত লক্ষ্যার্জনের নিমিত্তে বাজারজাতকরণ কৌশলগুলোর ব্যাপারে রূপরেখা প্রণয়ন করা এবং সিদ্ধান্ত গ্রহণ করার সমুদয় কার্যাবলী।পণ্য,ব্যবসায় একক এমনকি একটি ব্র্যান্ডের জন্যও বাজারজাতকরণ পরিকল্পনা জরুরি। মূলত বাজারজাতকরণ পরিকল্পনা প্রতিপাদন করে ব্যবসায় এককগুলো দিয়ে কী কী করা হবে।
বাজারজাতকরণ পরিকল্পনার উপাদান
একটি সফল বাজারজাতকরণ পরিকল্পনায় কয়েকটি মৌলিক উপাদান থাকে। এই উপাদানগুলোর ব্যাপারে বাজারজাতকরণ গবেষকেরা সবাই একমত না হলেও কিছু সাধারণ উপাদান সকল গবেষকই মূল্যায়ন করে থাকেন। যেমন:
পরিকল্পনার যাবতীয় বিষয়বস্তুর সারসংক্ষেপ নির্বাহীর তরফ থেকে উপস্থাপন করা হয়। এতে কোম্পানীর প্রধান লক্ষ্য এবং পরিকল্পনা বাস্তবায়নে পরামর্শসমূহ উপস্থাপিত হয়। এই নির্বাহী সারসংক্ষেপের সাথেই পুরো পরিকল্পনার একটি সূচিপত্র থাকে, যা পরিকল্পনাকে একস্থানে উপস্থাপনে সহায়ক হয়।
সমসাময়িক বাজার অবস্থা
এস্তরে কোম্পানীর লক্ষ্য-বাজার এবং সেই বাজারে কোম্পানীর অবস্থান সম্পর্কে আলোকপাত করা হয়। এতে বাজার সম্বন্ধে তথ্য, পণ্য দক্ষতা, প্রতিযোগিতা এবং বণ্টন বিষয়ে আলোচনা করা হয়। এতে অন্তর্ভুক্ত থাকে- হুমকি ও সুযোগ বিশ্লেষণ
বাজারে প্রতিযোগিতামূলক অবস্থায় টিকে থাকার ক্ষমতা যাচাই করার জন্য কোম্পানীর সামনে সম্ভাব্য হুমকি আর সুযোগগুলো খুঁজে বের করে লিপিবদ্ধ করা হয়। এবং সেই সুযোগ ও হুমকির প্রেক্ষিতে করণীয় সম্বন্ধে আলোকপাত করা হয়।
উদ্দেশ্য সংজ্ঞায়ন
বাজারজাতকরণের উদ্দেশ্য সংজ্ঞায়নের চেষ্টা করা হয় এবং সেই উদ্দেশ্য কীভাবে বাস্তবায়ন করা যায়, তার পরামর্শ দেয়া হয়।
বাজারজাতকরণ কৌশল
বাজারজাতকরণ উদ্দেশ্য অর্জন সম্ভব এমন বাজারজাতকরণ যুক্তি উপস্থাপিত হয় এ অংশে। এখানে উদ্দেশ্যের আলোচনার বিস্তারণ ঘটিয়ে প্রতিটি অংশের জন্য কৌশল প্রণয়ন করে তার উল্লেখ করা হয়।
কর্মকৌশল
এ অংশে প্রতিপাদন করা হয় বাজারজাতকরণ কৌশলগুলো কীভাবে বাস্তবে রূপায়িত করা যায়। এই অংশে কতিপয় উত্তর বের করার চেষ্টা করা হয়: কী করা হবে? কখন করা হবে? কে একাজ করতে দায়ী থাকবে? কত খরচ এজন্য হবে?
পুরো পরিকল্পনা বাস্তবায়নে কত ব্যয় হতে পারে তজ্জন্য একটি সম্পূর্ণ মার্কেটিং বাজেট প্রণয়ন করতে হয়, যাতে সম্ভাব্য লাভ-ক্ষতি হিসাব থাকবে। যখন এই পুরো বাজেটটি উচ্চস্তরের ব্যবস্থাকগণ অনুমোদন দিয়ে দিবেন, তখন এর ভিত্তিতেই যাবতীয় ক্রয়-ব্যয় পরিচালিত হবে।
নিয়ন্ত্রণ
পুরো পরিকল্পনাটি বাস্তবায়নে কীভাবে পরিকল্পনার অগ্রগতি পর্যবেক্ষণ করা হবে এবং উচ্চতর ব্যবস্থাপনা কীভাবে কাজের অগ্রগতি মূল্যায়ন করবেন তার বিবরণ লিপিবদ্ধ করা হয়।
এছাড়াও কতিপয় বাজারজাতকরণ গবেষক "লক্ষ্য-বাজারের বর্ণনা" অন্তর্ভুক্ত করার পক্ষেও মত দিয়ে থাকেন। আর এরকম একটি সামগ্রিক কাঠামোর উপর ভিত্তি করেই গড়ে উঠে একটি পূর্ণাঙ্গ বাজারজাতকরণ পরিকল্পনা, যা বাজারজাতকরণ কার্যক্রমের সম্মুখে অগ্রদূতের ভূমিকা পালন করে।
ফেং চাং
ফেং চাং (জন্ম ২২শে অক্টোবর, ১৯৮১) একজন চীনা বংশোদ্ভূত মার্কিন প্রাণরসায়নবিদ। ২০২০ সালে তিনি মার্কিন যুক্তরাষ্ট্রের ম্যাসাচুসেটস ইন্সটিটিউট অভ টেকনোলজি নামক উচ্চশিক্ষা প্রতিষ্ঠানের মস্তিষ্ক ও জ্ঞানীয় বিজ্ঞান বিভাগ ও জীববৈজ্ঞানিক প্রকৌশল বিভাগে অধ্যাপনা করছেন। এর পাশাপাশি তিনি মিকগাভার্ন মস্তিষ্ক গবেষণা ইন্সটিটিউট-এ স্নায়ুবিজ্ঞান ক্ষেত্রে জেমস ও প্যাট্রিশিয়া পয়ট্রাস অধ্যাপক হিসেবে দায়িত্ব পালন করছেন। এছাড়া তিনি এমআইটি ও হার্ভার্ড বিশ্ববিদ্যালয়ের ব্রড ইন্সটিটিউট-এও একজন প্রধান সদস্য হিসেবে কাজ করছেন। ফেং চাং আলোক-বংশাণুবিজ্ঞান ও ক্রিস্পার প্রযুক্তির উদ্ভাবনে কেন্দ্রীয় ভূমিকা পালনের সুবাদে খ্যাতিলাভ করেছেন।
ফেং চাং চীনের হপেই প্রদেশে জন্মগ্রহণ করেন। ১১ বছর বয়সে তিনি তাঁর মায়ের সাথে মার্কিন যুক্তরাষ্ট্রে অভিবাসন করেন এবং আইওয়া অঙ্গরাজ্যের ডি মইন নগরীতে বাস করা শুরু করেন।
ক্রাউন জুয়েল (২০১৮)
প্রাক-প্রদর্শনে একটি সহ মূল অনুষ্ঠান মিলিয়ে মোট ১২টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ডি-জেনারেশন এক্স (ট্রিপল এইচ এবং শন মাইকেলস) দ্য ব্রাদার্স অফ ডেস্ট্রাকশনকে (দি আন্ডারটেকার এবং কেইন) হারিয়েছে। অন্যান্য শীর্ষস্থানীয় ম্যাচে, শেন ম্যাকম্যান ডাব্লিউডাব্লিউই বিশ্বকাপের ফাইনালে ডলফ জিগলারকে, দ্য বার (সিজারো এবং শেইমাস) ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ ম্যাচে দ্য নিউ ডেকে (বিগ ই এবং কফি কিংস্টন), এ জে স্টাইলস ডাব্লিউডাব্লিউই চ্যাম্পিয়নশিপ ম্যাচে সামোয়া জোকে এবং ব্রক লেজনার ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ব্রোন স্ট্রোম্যানকে হারিয়েছে।
জামাল খাসোগি হত্যাকাণ্ডকে ঘিরে বিতর্ক এবং এর পাশাপাশি সৌদি আরবের বিরুদ্ধে মারাত্মক মানবাধিকার লঙ্ঘনের অভিযোগ, ইয়েমেনে একাত্ত্বিক যুদ্ধের নেতৃত্ব এবং নারী অধিকার দমন করার কারণে ডাব্লিউডাব্লিউই এই অনুষ্ঠানটি সৌদি আরবের আয়োজনের জন্য কঠোর সমালোচনার মুখোমুখি হয়েছিল এবং একাধিক পক্ষ হতে সৌদি আরবের সাথে তাদের ব্যবসা বন্ধ করতে বলা হয়েছিল। এই বিতর্কের ফলে জন সিনা এবং ড্যানিয়েল ব্রায়ানের মতো ডাব্লিউডাব্লিউইর শীর্ষস্থানীয় কুস্তিগীরেরা এই অনুষ্ঠানটি বর্জন করেছিল। এছাড়াও এই অনুষ্ঠানটি ইউনিভার্সাল চ্যাম্পিয়নশিপ ম্যাচ, ডাব্লিউডাব্লিউই বিশ্বকাপের ফাইনাল এবং সর্বশেষ ম্যাচের মাধ্যমে নেতিবাচক প্রতিক্রিয়া গ্রহণ করেছে।
ডাব্লিউডাব্লিউই বিশ্বকাপ
– প্রাক-ম্যাচে আঘাত পাওয়ার কারণে শেন ম্যাকম্যান দ্য মিজকে ফাইনালে প্রতিস্থাপন করেছে।
আকবরের সমাধিসৌধ
thumb|160px| আকবরের সমাধি 160px|thumb|মনোহর কর্তৃক অঙ্কিত আকবরের প্রতিকৃতি thumb|[[সন্ধ্যা|সান্ধ্যকালীন দৃশ্য]]
আকবরের সমাধিসৌধ মুঘল স্থাপত্যের একটি অন্যতম গুরুত্বপূর্ণ নিদর্শন। ৪৮ হেক্টর (১১৯ একর) জমির ওপর স্থাপিত সমাধিসৌধটি ভারতের উত্তর প্রদেশের আগ্রার শহরতলী সিকান্দ্রাতে অবস্থিত। ১৬০৫ সালে সমাধিসৌধটির নির্মাণ কাজ শুরু হয় এবং ১৬১৩ সালে নির্মাণ সম্পন্ন হয়।
অবস্থান
বর্তমান ভারতের আগ্রা হতে প্রায় ৬.৫ কি.মি. পশ্চিমে সিকান্দ্রায় (স্থানের নামা) নির্মিত আকবরের সমাধিসৌধ। শুরুটা আকবর নিজে করলেও, সমাপ্ত করেন জাহাঙ্গীর।
স্থাপত্যশৈলী
আকবরের বিরাট ব্যক্তিত্ব যেখানে শায়িত তার স্থাপত্যিক বৈশিষ্ট্য অনন্য। এখানকার নকশা আড়ম্বরপূর্ণ না হলেও বিরাট একটা এলাকার মাঝখানে অবস্থিত। মূল সসমাধিসৌধ বর্গাকার নকশায় উদ্যানের মাঝখানে নির্মিত হয়েছে। বহি:স্থ দেয়ালের ঠিক মাঝখানে প্রবেশপথ রয়েছে।
মেট্রিক একক
thumb| মেট্রিক(ইংরেজিতে "Metric") একক পদ্ধতি ১৮ শতকের শেষ ভাগে প্রথম ফ্রান্সে চালু হয়। সিস্টেমটি প্রথম ১৬৭০ সালে ফ্রেঞ্চ জ্যোতির্বিজ্ঞানী এবং গণিতবিদ গ্যাব্রিয়েল মুতন (১৬১৮-৯৪) দ্বারা প্রস্তাবিত এবং ১৭৯০ সালে রিপাবলিকান ফ্রান্সে প্রমিত করা হয়েছিল। প্রায় ২০০ বছর পর মেট্রিক একক পদ্ধতির পরিবর্তে SI একক পদ্ধতি চালু হয়। এই পদ্ধিতিতে মূল এককের সাথে কিলো, হেক্টো, ডেকা, ডেসি, সেন্টি, মিলি প্রভৃতি উপসর্গ যোগ করে নতুন একক তৈরি করা যায়। দশমিক বিন্দুকে ডানে বা বামে সরিয়ে এককগুলি তৈরি করা যায়।
Metrisches System Metric system Sistema métrico decimal Système métrique メートル法 Метрическая система мер
ট্রান্সজর্ডানের সাধারণ নির্বাচন, ১৯৪২
১৯৪২ সালের ২০ অক্টোবর ট্রান্সজর্ডানে সাধারণ নির্বাচন অনুষ্ঠিত হয়।
নির্বাচনী ব্যবস্থা
১৯২৮ সালের মৌলিক আইন একটি এককক্ষ বিশিষ্ট আইন পরিষদের জন্য প্রদান করে। প্রধানমন্ত্রীসহ ৬ সদস্যের মন্ত্রিসভায় ১৬ জন নির্বাচিত সদস্য যোগ দেন। মেয়াদ তিন বছর নির্ধারণ করা হয়েছিল।
ফলাফল
ষোলজন নির্বাচিত সদস্য হলেন:
উপ-নির্বাচন
১৯৪৫ সালের ২৪ জানুয়ারী রেফেফান আল-মাজালির মৃত্যুর পর, মারেক আল-মাজালি ১ সেপ্টেম্বর প্রতিস্থাপন হিসাবে নির্বাচিত হন। মাজেদ আল-আদওয়ান ১৯৪৬ সালের ২ জুন মারা যান, নোফান আল-সুদ ১৬ সেপ্টেম্বর তার স্থলাভিষিক্ত নির্বাচিত হন।
আফটারমেথ
লেজিসলেটিভ কাউন্সিলের মেয়াদে পাঁচটি সরকার গঠিত হয়েছিল, যা ১৯৪৭ সাল পর্যন্ত দুই বছর বাড়ানো হয়েছিল।
রেতি
রেতি বা উখা বা উকো (File) একটি যন্ত্র যা বিভিন্ন উপাদানের অবশিষ্টাংশ মুছে ফেলার জন্য ব্যবহৃত হয়। এটা কাঠের, লোহার বা অন্যান্য কাজের জন্য ব্যবহৃত একটি খুবই সাধারণ যন্ত্র। এটি সর্বাধিক হাতে ব্যবহৃত যন্ত্র যা ধারালো এবং সাধারণত সমান্তরাল দাঁত দিয়ে কেটে বিভিন্ন উপাদান আয়তাকার, বর্গাকার, ত্রিকোণ বা বৃত্তাকার ক্রস করে কাটা হয় এবং এটি এক বা একাধিক পৃষ্টতলের সাথে ইস্পাত বারের তৈরি হয় যার সাথে একটি হাতল লাগানো থাকে। রেতি মূলত সরু, তীক্ষ্ন থাকে যার সাথে কাঠের হাতল লাগানো থাকে এটিই সর্বাধিক প্রচলিত ।
ইতিহাস
প্রাথমিক ভাবে রেতির ইতিহাস অত্যন্ত পুরানো। আগে মসৃণকরণের জন্য বিভিন্ন রকমের পাথর ব্যবহার করা হতো যেমন: বেলে পাথর। অধিকাংশ ক্ষেত্রে কাঠ এবং বালি দিয়ে এই মসৃণকরণের কাজ করা হতো। সেই জন্য দি ডিসটন লেখক বলেন, আগের বা প্রাচীন মানুষেরা মসৃণকরণের জন্য বালিকণা, প্রবাল, হাঁড়, বালিকাময় পিপে, কাঠ ইত্যাদি ব্যবহার করতেন। ব্রোঞ্জ যুগ এবং লৌহ যুগ এর মধ্যে মসৃণকরণের করার জন্য রেতি বিভিন্ন ধরনের ছিল। প্রত্নতত্ত্ববিদরা মিশরে ব্রোঞ্জ থেকে তৈরি রেতি আবিষ্কার করেন। প্রত্নতত্ত্ববিদরা প্রায় ১২০০-১০০০ খ্রিস্টপূর্বের আসিরিয়ার তৈরি লোহার রেতি আবিষ্কার করেন যা খ্রিষ্টপূর্ব ৭ম শতাব্দীর পূর্বে ব্যবহার করা হতো।
মধ্যযুগের রেতিগুলো অনেক উন্নত মানের যেটা কামার শিল্পের উন্নয়নের কারণে সম্ভব হয়েছে। ১১ শতকের দিক থেকে লোহার কঠিন রেতিগুলি তৈরি শুরু হয় যা বেশ আধুনিক। কিন্তু তা সত্ত্বেও সেই সময় রেতি ব্যাপক ভাবে ছড়িয়ে পড়তে পারে নি। এমন কি অনেক কামার শিল্পের ব্যক্তিদের কাছেও এটি ছিল না। যেমন: ১৩ শতকে প্যারিস এর শোভাময় লোহার কাজ করার জন্য অত্যন্ত দক্ষতার সাথে মসৃণকরণের কাজও সম্পন্ন করা হয়। কিন্তু এই কাজটি একটি অত্যন্ত গোপন দক্ষ শিল্পী দ্বারাই সম্পন্ন করা হয়েছে।
ডিসটন লেখক বলেন, এটা চতুর্দশ শতাব্দী পর্যন্ত ছিল না, তবে যারা লোহার নির্মিত বিভিন্ন শিল্পের কাজ করেন তাদের কাছে এই ব্যাপক ভাবে প্রচলন শুরু হয়। মধ্যযুগের শেষের দিকে আধুনিক লোহা বা ইস্পাত-এর রেতি, তীক্ষ্ন দাঁত ও শক্ত রেতি তৈরি করা হয় যার দ্বারা তালা শিল্প এবং অস্ত্র শিল্পের অনেক উন্নয়ন সাধিত হয়। ডিসটন লেখক বলেন, নিউরেম্বের্গ ও শেফিল্ড শহর রেতি উৎপাদনের নেতৃস্থানীয় উৎপাদন কেন্দ্র হিসাবে পরিচিতি লাভ করে। লিওনার্দো দ্য ভিঞ্চি এর আকাঁর মধ্যেও একটি রেতি বা কর্তন যন্ত্রের মতো একটা যন্ত্র আঁকা আছে।
ব্যাপক ভাবে যন্ত্র শিল্পায়নের আগে অর্থ্যাৎ ১৯শতকের আগে রেতি দ্বারা মসৃণকৃত কোন বস্তু নির্মানের জন্য অত্যন্ত গুরুত্বপূর্ণ একটি বিষয় ছিল। শিল্পবিপ্লব এর আগে প্রায় শত শত বছর ধরে হাত দ্বারাই বিভিন্ন কাজ সমাধা করা হতো এর মধ্যে রেতি দিয়ে বিশেষ করে তালা,ঘড়ি, অস্ত্র ইত্যাদিতে রেতি ব্যাপক ভাবে ব্যবহার করা হয়েছে।
রেতির প্রকারভেদ
রেতি উপকরণ, আয়তন, আকৃতি, কর্তনের ধরন, এবং দাঁতের বৈশিষ্ট্যের ভিত্তিতে বিভিন্ন রকমের হতে পারে। একটি রেতির ক্রস-সেকশন অনুযায়ী তা ফ্ল্যাট, বৃত্তাকার, অর্ধ বৃত্তাকার, ত্রিকোণ, বর্গক্ষেত্র, লম্বা প্রান্ত অথবা আরো বিশেষ কোন আকৃতির ও হতে পারে। রেতি মূলত ইস্পাত বা উচ্চ কার্বন ইস্পাত থেকে তৈরি করা হয় যার মান ১.০% থেকে ১.২৫% কার্বন থাকে। যাতে তা কঠিনীভূত থেকেও কঠিনীভূত হতে পারে।
রেতির নামকরণ তার দাঁত অনুযায়ী করা হয়। যেমনঃ বৃত্তাকার, মধ্যম বৃত্তাকার, দ্বিতীয় কর্তন, মসৃণ, অত্যন্ত মসৃণ রেতি। যখন কোন মসৃণ পুষ্ঠতল কাটা হয় তখন ক্রস রেতি ব্যবহার করা হয়, অনুরূপ ভাবে একক কর্তন দিয়েও একই কাজ করা হয়। আবার সুইস-নকশার রেত দ্বারা অগভীর কোনকিছু সমান্তরালভাবে কাটা যায়।
নিচে কিছু রেতির আকার এবং তার ব্যবহার সর্ম্পকে বিস্তারিত আলোচনা করা হলঃ
প্রসবকালীন সহিংসতা
প্রসবকালীন সহিংসতা (অথবা প্রসূতি সহিংতা) বলতে প্রসবকালীন সময়ে গর্ভবতী নারীর প্রতি অপরাধকে নির্দেশ করে। অবহেলা, সম্মান না দেওয়া এবং শারীরিক সহিংসতা এর বিভিন্ন রূপ আছে। এ ধরনের আচরণ নারী অপরাধ হিসেবে এবং নারী অধিকারের লঙ্ঘন হিসেবেও বিবেচিত হয়। বিশ্ব স্বাস্থ্য সংস্থার মতে, এটি একটি পৃথিবীব্যাপী পুনরাবৃত্তিক সমস্যা এবং মাতা ও সন্তানের জন্য ভয়াবহ পরিণাম বয়ে নিয়ে আসতে পারে। প্রসবকালীন সহিংসতার কারণে নারীরা প্রসব পূববর্তী সেবা এবং পরবর্তীতে অন্যান্য সেবা থেকে বঞ্চিত হতে পারে।
প্রসবকালীন সহিংসতার আরো উদাহরণের মধ্যে রয়েছে অনুমোদনহীন সেবা, অগোপনীয় সেবা ,মর্যাদাহীন সেবা, বৈষম্যতা, মাতৃত্বকালীন যত্নের প্রতি অবহেলা এবং বন্দি করে রাখা। কিশোরী অবিবাহিত, নিম্ন আর্থ-সামাজিক মর্যাদার, প্রবাসী, এইচআইভি আক্রান্ত বা জাতিগতভাবে সংখ্যালঘিষ্ঠ্য নারীদের প্রসবকালীন সহিংসতার শিকার হওয়ার আশঙ্কা অধিক।
সংজ্ঞা এবং প্রকারভেদ
বিশ্ব স্বাস্থ্য সংস্থার মতে, প্রসবকালীন সহিংসতার কোনো চূড়ান্ত বৈজ্ঞানিক সংজ্ঞা বা পরিমাপ নির্ধারন করা হয়নি। তবে প্রসবকালীন সহিংসতাকে সাধারণত অবহেলাজনিত, শারীরিক নির্যাতন সম্পর্কিত এবং/অথবা প্রসবকালীন সময়ে রোগীর প্রতি স্বাস্থসেবা কর্মীদের অসম্মানজনক আচরণ হিসেবে ব্যাক্ত করা হয়। এ ধারণের আচরণকে নারীর মানবাধিকার লঙ্ঘন হিসেবে বিবেচনা করা হয়।
প্রসাবকালীন সহিংসতা বিভিন্ন প্রকারে হতে পারে,যার মধ্যে রয়েছে: অগোপনীয় সেবা ,মর্যাদাহীন সেবা, বৈষম্যতা, প্রত্যক্ষ শারীরিক নির্যাতন, অনুমোদনহীন সেবা, মাতৃত্বকালীন যত্নের প্রতি অবহেলা এবং বন্দি করে রাখা।
বিস্তার এবং প্রভাব
বিশ্ব স্বাস্থ সংস্থা প্রবসকালীন সহিংসতার বিস্তার সম্পর্কে একটি তদন্ত পরিচালনা করে। তাদের গবেষণা থেকে দেখা যায় যে, পৃথিবীব্যাপী হাসপাতালে প্রসবকালে নারীরা প্রায়ই অসম্মানজনক, সহিংসতামূলক এবং এবং অবহেলার অভিজ্ঞতার শিকার হন।
ঘানা, গিনি, মিয়ানমার এবং নাইজেরিয়াকে কেন্দ্র রেখে করা একটি গবেষণায় দেখা যায় যে, পর্যবেক্ষণ করা নারীদের ৪০ শতাংশ এবং জরিপে অংশ নেওয়া নারীদের ৩৫ শতাংশ প্রসবকালে দুর্ব্যবহারের শিকার হন। এছাড়াও কিশোরী, প্রবাসী, সংখ্যালঘিষ্ঠ্য গোষ্ঠির এবং এইচআইভি আক্রান্ত নারীদের প্রসবকালীন সহিংসতার শিকার হওয়ার সম্ভাবনা বেশি বলে বিবেচনা করা হয়।
প্রসবকালে নারীরা খুবই অসহায় হওয়ায় এবং দুর্ব্যবহার থেকে নিজেদের রক্ষা করতে অক্ষম হওয়ায়, প্রসবকালীন সহিংসতা মাতা এবং সন্তান উভয়ের জন্য ভয়ানক হতে পারে। প্রসবকালীন সহিংসতার কারণে নারী এবং তার স্বাস্থসেবা প্রদানকারীদের মধ্যে গড়ে ওঠা সম্পর্কের কারণে তার স্বাস্থ সেবার প্রতি সাধারণ অবিশ্বাস তৈরি হতে পারে। এছাড়াও, প্রসব পূববর্তী সেবা, প্রসবকালে এবং ভবিষ্যতে চিকিৎসা সেবা গ্রহণে অনিচ্ছা সৃষ্টি হতে পারে।
উত্তর এবং দক্ষিণ আমেরিকা
কিছ উৎস অনুসারে কিছু প্রসূতি বিশেষজ্ঞ এবং স্ত্রীরোগ বিশেষজ্ঞ, বিশেষ করে “দি হাসবেন্ড’স স্টিচ” নামক একটি প্রথা অবলম্বন করত, যাতে প্রসবের সময়ে হওয়া এপিসিওটমি বা প্রাকৃতিক বিচ্ছিন্নতা আটকাতে নারীদের যোনিতে অতিরিক্ত সেলাই দেওয়া হতো। এই প্রথা স্বামীর ভবিষ্যৎ যৌন আনন্দ বৃদ্ধির জন্য অনুশীলন করা হতো বলে ধারণা করা হয় এবং এর কারণে প্রায়ই নারীদের দীর্ঘকালীন ব্যাথা এবং অস্বস্তি অনুভব হতো। এ প্রথাটি উত্তর আমেরিকায় ব্যাপকভাবে প্রচলিত ছিল এরকম কোনো প্রমাণ নেই। তবে ব্রাজিলের মতো কিছু আমেরিকা মহাদেশের রাষ্ট্রের এপিসিওটমি সংক্রান্ত গবেষণায় এটির কথা প্রায়ই উল্লেখ করা হয়।
উত্তর আমেরিকার ডাক্তারদের গর্ভবতী নারীদের চিকিৎসার একটি আরো সম্প্রতি দৃশ্য পাওয়া যায়। ধারণা করা হয় যে, প্রসবকালীন সহিংসতার কোনো প্রতিকার আছে এবং কিছু ক্ষেত্রে নারীদের সিদ্ধান্ত নেওয়ার অধিকারে বাধা প্রদান করা হয়। যেসকল ক্ষেত্রে নারী এবং ভ্রূণের জীবন বিদাপন্ন, সেসকল ক্ষেত্রে সিজার, এপিসিওটমি এবং ভ্যাকিউম-সহায়ক পদ্ধতির মাধ্যমে নারীদের সেবা প্রত্যাখ্যনের অধিকার রয়েছে। এ ধরনের আক্রমণাত্মক পদ্ধতিতে নারীদের বাধ্য করা হয়, যদিও এ ধরনের বাধ্যবাধকতা অনেক নারীকে দীর্ঘমেয়াদী ক্ষতি হয়েছে বলে প্রমাণিত, যারা এটিকে ধষর্নের সাথে তুলনা করেন।
“প্রসূতি সহিংসতা” কথাটি মূলত লাতিন আমেরিকার দেশগুলোতে ব্যবহৃত হয়, যেখানে আইনানুযায়ী এ ধরনের কার্যকলাপ নিষিদ্ধ। আর্জেন্টিনা. পুয়ের্তো রিকো এবং ভেনেজুয়েলা সহ বেশ কিছু লাতিন আমেরিকার দেশগুলোতে এ ধরনের আইন রয়েছে।
২০১২ সালে, মেক্সিকোতে প্রসূতি সহিংসতার একটি গবেষণায় দুটো হাসপাতালে দুই মাস ধরে প্রসব অভিজ্ঞতা বিশ্লেষণে পাওয়া যায় যে, সেখানে হাসপাতাল জুড়ে শারীরিক সহিংসতা, মৌখিক সহিংসতা এবং বৈষম্যতা প্রকাশ্যে ঘটে। চিকিৎসা কর্মীরা নারীদের সরকার প্রদত্ত বীমা পাওয়ার বিষয়টিকে কেন্দ্র করে তাদের প্রতি সবচেয়ে বেশি বৈষম্য করে।
আফ্রিকা
তানজানিয়ায় প্রসবকালীন সহিংসতার একটি ব্যাপক ইতিহাস আছে। ২০১১ সালে, প্রসবকালীন সহিংসতার ব্যাপকতা কমাতে কথিত মধ্যবর্তীতা কার্যকর হয়েছিল কিনা তা পর্যবেক্ষণ করেন। নারীদের সাক্ষাতকার নেওয়ার সময় তারা তাদের অভিজ্ঞতাকে প্রথমে মাঝামাঝি বা পূর্বের থেকে ভালো বলে। তবে তাদের সহিংসতার বিভিন্ন ধরন দেখানোর পর, অধিকাংশ নারীই প্রসবকালীন সহিংসতার অভিযোগ করে। ২০১৩-২০১৪ সালে, হ্যানা রেটক্লিফ এবং অন্যরা নারীদের প্রসবকালীন অভিজ্ঞতা উন্নতির জন্য কোনো উপায় খুজতে একটি গবেষণা শুরু করেন। তারা “ওপেন বার্থ ডে” চালু করেম যা রোগী এবং সেবা প্রদানকারীদের মধ্যে যোগাযোগ সহজ করে এবং তাদের প্রসব সম্পর্কিত পদ্ধতিগুলো সম্পর্কে শিক্ষা প্রদান করা হয়। তারা একটি “সম্মানজনক মাতৃসেবা কর্মশালা” তৈরি করেন, যার উদ্দেশ্য রোগী এবং চিকিৎসা কর্মীদের মধ্যে সম্মান বিষয়ক আলোচনার সুযোগ তৈরি করা। তারা দেখলো যে, এই উপায়টি কম ব্যায়ে সম্পূর্ণ পদ্ধতির পুনর্গঠনে সফল হয়েছে। নারীদের প্রসবকালীন অভিজ্ঞতার ক্ষেত্রে ৬০ শতাংশ সন্তুষ্টির হার বৃদ্ধি পেয়েছে। রেটক্লিফ এর সময়ে স্টিফেনি কুজাওয়াখি এবং অন্যরাও মধ্যবর্তীতা সহ বা ছাড়া একই ধরনের গবেষণা করেন। গবেষণাটির প্রথম অংশ ২০১১-২০১২ সালে সম্পাদিত এবং শেষ অংশ ২০১৫ সালে সম্পাদিত হয়। এ গবেষণা দেখা যায় যে, মধ্যবর্তীতার পরে প্রসবকালীন সহিংসতা এবং সম্মানহানিতার ৬৬% কমে হ্রাস পেয়েছে। গবেষণাটি থেকে দেখা যায় যে, নারীদের প্রসবকালীন সম্মানহানিতার জন্য দায়ী প্রথাগুলো পরির্তনে সম্প্রদায় এবং চিকিৎসা পদ্ধতির সংস্কার সহায়ক ভূমিকা পালন করতে পারে।
এশিয়া
২০১৪-২০১৫ সালে,শ্রীপর্ণা ভোট্টাচার্য এবং টি.কে. সুন্দরী রবীন্দ্রন প্রশ্নের মাধ্যমে ভারতের বারাণসী জেলায় প্রসবকালীন সহিংসতার ব্যাপকতা নির্ণয়ের জন্য প্রশ্নোত্তর পদ্ধতিতে একটি জরিপের করেন। বারাণসী জেলার অন্তর্ভূক্ত নারীদের হাসপাতালে প্রসবের হার বেশি এ ধরনের দুটি এলাকা এই গবেষণার কেন্দ্রে ছিল এবং জরিপটিতে এলাকাটিতে বসবাসকারী নারীদের মধ্যে এলোমেলোভাবে। শ্রীপর্ণা এবং রবীন্দ্রন এর মতে, সহিংসতারমূলক ঘটনা ঘটার হার ২৮.৮ শতাংশ এবং “সহিংসতামূলক আচরণ” কথাটি ছিল বহুল ব্যবহৃত। সবচেয়ে বেশি প্রচলিত সহিংসতার ধরনের মধ্যে ছিল অসম্মানজনক সেবা (১৯.৩%)এবং শারীরিক সহিংসতা (১৩.৪%)। রোগীদের মধ্যে ৮.৫ শতাংশ অবহেলিত হওয়ার, গোপনীয় সেবার অভাব এবং ৪.৯ শতাংশ অপরিচ্ছন্নতার জন্য অপমানের শিকার হওয়ার অভিযোগ করে। শ্রীপর্ণা এবং রবীন্দ্রন আরো উল্লেখ করেন যে, রোগীদের কাছে অন্যায়ভাবে অর্থের দারি করা হয়। আর্থ-সামাজিক অবস্থান এবং সহিংসতার মধ্যে কোনো বড় সম্পর্ক পাওয়া যায়নি, তবে যে নারীরা প্রসবকালে জটিলতার সম্মুখীন হয়, তাদের হাসপাতালে সহিংসতার শিকার হওয়ার সম্ভাবনা চার গুণ বেশি।
ফাতিমা আলজিউদ এবং তার সহকর্মীরা জর্ডানে প্রসবকালীন সহিংসতা সম্পর্কে গবেষণা করেন, যার উদ্দেশ্য ছিল মূলত অবহেলা এবং মৌখিক সহিংসতা সম্পর্কে গবেষণা। চারটি সরকারি এবং মাতৃ এবং শিশু স্বাস্থ কেন্দ্রে এই গবেষণা পরিচালনা করা হয় এবং এতে ১৮-৪৫ বছরের ৩৯০ জন নারী অংশগ্রহণ করেন। প্রবসকালীন মৌখিক সহিংসতা এবং অবহেলা পরিমাপক অনুযায়ী, শেষ শিশুর প্রসবকালে তাদের ৩২.২ শতাংশ অবহেলা এবং ৩৭.৭ শতাংশ মৌখিক সহিংসতার শিকার হয়। এছাড়াও, তাদের বয়স এবং তাদের প্রতি অবহেলা বা মৌখিক সহিংসতার মধ্যে একটি নেতিবাচক সম্পর্ক পাওয়া যায়।
দানিউব নদী
দানিউব (Donau ডোনাউ; স্লোভাক ভাষায়: Dunaj দুনাই; হাঙ্গেরীয় ভাষায়: Duna দুন; ক্রোয়েশীয়: Dunav দুনাভ়্‌;  সার্বীয় ভাষায়: Дунав দুনাভ়্‌; রোমানীয় ভাষায়: Dunărea দুন্যরেয়া; বুলগেরীয় ভাষায়: Дунав দুনাভ়্‌, ইউক্রেনীয় ভাষায়: Дунай দুনাই') ইউরোপের দ্বিতীয় দীর্ঘতম নদী। এটি ইউরোপ মহাদেশের অন্যতম প্রধান পরিবহন পথ। ইউরোপের প্রধান নদীগুলির মধ্যে কেবল দানিউবই পূর্ব-পশ্চিমে প্রবাহিত হয়। জার্মানির সোয়ার্টজওয়াল্ড (জার্মান ভাষায়: Schwarzwald অর্থাৎ "কৃষ্ণবন") অঞ্চলে এর উৎপত্তি। সেখান থেকে এটি পূর্বদিকে প্রায় ২৮৫০ কিমি প্রবাহিত হয়ে রুমানিয়ার উপকূলে কৃষ্ণ সাগরে পতিত হয়েছে। রুমানিয়ায় নদীর মোহনা থেকে জার্মানির উল্‌ম (জার্মান ভাষায়: Ulm উল্‌ম্‌'') শহর পর্যন্ত প্রায় ২৬০০ কিমি পর্যন্ত নদীটি নৌপরিবহনের জন্য অনুকূল। দানিউবের প্রায় ৩০০-র মত উপনদী আছে, এদের মধ্যে ৬০টি নৌপরিবহনের অনুকূল। দানিউব নদীর উপত্যকার আয়তন প্রায় ৭৭৭,০০০ বর্গ কিমি এবং এই উপত্যকা জার্মানি, অস্ট্রিয়া, স্লোভাকিয়া, হাঙ্গেরি, সার্বিয়া, ক্রোয়েশিয়া, বসনিয়া ও হার্জেগোভিনা, স্লোভেনিয়া, রোমানিয়া, বুলগেরিয়া, ও ইউক্রেনে বিস্তৃত। এই নদীর উপর অবস্থিত গুরুত্বপূর্ণ শহরগুলির মধ্যে আছে জার্মানির উল্‌ম, রেগেন্সবুর্গ ও পাসাউ; অস্ট্রিয়ার লিন্‌ৎস ও রাজধানী ভিয়েনা; স্লোভাকিয়ার রাজধানী ব্রাতিস্লাভা; হাঙ্গেরির রাজধানী বুদাপেশ্‌ৎ; সার্বিয়ার রাজধানী বেলগ্রেড এবং রুমানিয়ার গালাতি ও ব্রাইলা। দানিউব নদী খালের মাধ্যমে মাইন, রাইন ও ওডার নদীর সাথে যুক্ত এবং এর ফলে কৃষ্ণ সাগর ও উত্তর সাগরের মধ্যে বাণিজ্যিক যোগসূত্র স্থাপিত হয়েছে। লিন্‌ৎস ও ভিয়েনার মধ্যবর্তী দানিউব উপত্যকা এর প্রাকৃতিক সৌন্দর্যের জন্য বিখ্যাত।
পানীয় জল
দানিউব প্রায় ২০ মিলিয়ন মানুষের জন্য পানীয় জলের উত্‍স।
সৌদি মেডিকেল জার্নাল
সৌদি মেডিকেল জার্নাল হল একটি মাসিক পিয়ার-রিভিউ করা মেডিকেল জার্নাল। এটি একটি উন্মুক্ত প্রবেশাধিকার গবেষণা সাময়িকী যা একটি ক্রিয়েটিভ কমন্স অ্যাট্রিবিউশন-অবাণিজ্যিক লাইসেন্সের অধীনে প্রকাশিত।
জার্নালটি মূল গবেষণা নিবন্ধ, পর্যালোচনা নিবন্ধ, পদ্ধতিগত পর্যালোচনা, কেস রিপোর্ট, সংক্ষিপ্ত যোগাযোগ, সংক্ষিপ্ত প্রতিবেদন, ক্লিনিকাল নোট, ক্লিনিকাল চিত্র, সম্পাদকীয়, বই পর্যালোচনা, চিঠিপত্র এবং ছাত্র কর্নার প্রকাশ করে থাকে।
বানো হারালু
বানো মেগোলহুসাউ হারালু একজন সাংবাদিক এবং একজন সংরক্ষণবাদী। তিনি দূরদর্শন, এনডিটিভি-তে কাজ করতেন এবং ইস্টার্ন মিরর-এর সম্পাদক ছিলেন। তিনি অসামান্য নারী গণমাধ্যমকর্মীর জন্য চামেলি দেবী জৈন পুরস্কার এবং নারী শক্তি পুরস্কারে ভূষিত হন। তিনি নাগাল্যান্ড বন্যপ্রাণী ও জীববৈচিত্র্য সংরক্ষণ ট্রাস্টের একজন পরিচালক।
ওতিলিয়া ব্রুমা
ওতিলিয়া ব্রুমা (জন্ম ১৩ জুন ১৯৯২; সুচাভা, রোমানিয়া), ওরফে ওতিলিয়া, হলেন একজন রোমানীয় পপ গায়িকা। ওতিলিয়া শৈশব থেকেই সংগীতের প্রতি আগ্রহী ছিলেন। ২০১৪ সালে তিনি "বিলিওনেরা" গানটি প্রকাশ করে সাফল্য অর্জন করেন, গানটি তাকে আন্তর্জাতিক খ্যাতি এনে দেয়। তারপর থেকে, ওতিলিয়াকে "বিলিওনেরা" নামেও অভিহিত করা হয়। ২০১৪ সালের গ্রীষ্মে, বিলিওনেরা গানটি বুলগেরিয়া, তুরস্ক, গ্রিস, পাকিস্তান এবং ভারতের রেডিওতে প্রচারিত হয় ও সেইসব দেশে গানটি চার্টের #১ নং-এ পৌঁছায়।
প্রাথমিক জীবন
ওতিলিয়া ১৯৯২ সালের ১৩ জুন রোমানিয়ার সুচাভার একটি দরিদ্র পরিবারে জন্মগ্রহণ করেন। তার মায়ের নাম আদ্রিয়ানা ব্রুমা।
বিপিন কুমার ত্রিপাঠী
বিপিন কুমার ত্রিপাঠী বা ভি কে ত্রিপাঠী (জন্ম: ১১ ই মার্চ ১৯৪৮) একজন ভারতীয় প্লাজমা পদার্থবিদ। তিনি দিল্লির আইআইটির প্রাক্তন পদার্থবিজ্ঞান অধ্যাপক।
প্রাথমিক জীবন এবং শিক্ষা
ত্রিপাঠীর জন্ম ১৯৪৮ সালের ১১ মার্চ তারিখে উত্তর প্রদেশের ঝাঁসিতে। তিনি আগ্রা বিশ্ববিদ্যালয় থেকে স্নাতকোত্তর এবং ভারতীয় প্রযুক্তিবিদ্যা প্রতিষ্ঠান, দিল্লি থেকে পিএইচডি সম্পন্ন করেন।